rlitschk/wikidir huggingface dataset:
De reine Rotatschoon, ok Rotatschoonsbewegung, Dreihn oder Dreihbewegung vun en Körper, is in Gegensatz to de reine Translatschoon kien Bewegung, de de Swoorpunkt vun de Körper dör de Ruum bewegt, man en Bewegung vun de Körper um en Rotatschoonsass. All Punkten, de genau up disse Ass liggen, blievt an Oort un Steed stahn, un all anner Punkten bewegen sück mit en Snelligkeit, de proportschonal to de Afstand vun de Ass is up en ideale Kringbahn. Dorbi kann sück de Ass in de Körper sülvst befinnen, wat to en Eegenrotatschoon föhrt (Rotatschoon um de eegen Ass), oder van de Körper af liggen, wat man as Rotatschoonssystem betekend (Rotatschoon um en gemeensom Ass). Oorsaak för en Rotatschoon is aver jümmer de Wirkung vun en Dreihmoment. En Rotatschoon mit nich-konstant Ass is mögelk un wurrd umgangsspraaklich as „Torkeln“ oder „Eiern“ betelend. Techniker un Wetenschapler snacken aber lever - je nah Oord vun de Assbewegen- vun Swiemeln vun de Ass oder vun sekundär Assfehlers, oder vun Präzession oder Nutatschoon.
Emma Cramer-Crummenerl (* 27. Februar 1875 in Lünsche; † 1. Januar 1964 ok dor) weer en hooch- un plattdüütsche Schrieversche. Crummenerl is as Dochter vun en Tinngeter in Lünsche boren. Eugen Crummenerl weer ehr Broder. Se hett 1894 den Hoovsmidd Heinrich Cramer heiraadt un sik denn den Künstlernaam Cramer-Crummenerl toleggt. Schreven hett se vör allen op Hoochdüütsch. An Böker hett se blot den Gedichtband Trauben und Schlehen in ehr Lünscher Platt schreven. Ünner annern hett se ok de Zeitungskolumnen Lechterstünnecken schreven. Vom Herzens-Überfluß. (1916) Ernst und Scherz im Reimgewand aus dem Märchenwunderland. (1926) Die vom Edelhof. (1936) Wenn die Liebe Brücken schlägt. (1939) Die beiden Falken. (1951) Geheimnis um Lie. (1952) Ewig blühen die Linden. (1952) Leidgeprüftes Glück. (1952) Die Seele des weißen Hauses. (1952) Kleine Königin., Frauenroman (1952) Die Frauen von der Burgstatt. (1952) Liebe, die den Fluch bezwang. (1952) Heimatlos. (1953) Die Schatten weichen. (1953) Die Herrin von Haus Heide. (1953) Wartende Liebe. (1953) Lindas Vermächtnis. (1953) Du sollst nicht begehren... (1953) Tragödie auf dem Berghof. (1954) Die Geister, die ich rief. (1954) Prinzessin Margarete. (1954) Regina Heartfield. (um 1954) Ich wollte dein Glück. (1954) Vom Schicksal bestimmt. (1955) Gestilltes Sehnen. (1956) Haus Waldfrieden. (1956) Sonne über dem
Seute Deern betekent Seute Deern, Museumsschipp in Bremerhoben, Seute Deern II, fröher Segelschoolschipp vun de düütsche Marine, MS Seute Deern, Motorschipp in’n Helgolandverkehr, liggt nu in Hamborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Düörpm, düütsch: Dortmund, [ˈdɔʁtmʊnt, ˈdɔɐ̯tmʊnt] (westfäälsch Düörpm, nedderlannsch [ollerwelsch] Dortmond, franzöösch [ollerwelsch] Trémoigne, spaansch [ollerwelsch] un latiensch Tremonia, oltsassisch Throtmanni) is en Grootstadt in de Metropolregion Rhien-Ruhr in Noordrhien-Westfalen. Se is dat Wertschaps- un Hannelszentrum vun Westfalen un mit över 580.000 Inwahner de bevölkerungsriekste Stadt sowohl vun dissen Landsdeel as ok vun dat Ruhrrebeet. Düörpm hörrt to den Regeerensbezirk Arnsbarg un weer 2010 tosommen mit anner Städer vun dat Ruhrrebeet Kulturhööftstadt vun Europa. De vermootlich up en karolingisch Riekshoffgrünnen torüchgahn, inst wichtige Rieks- un Hansestadt längs den Westfäälsch Hellweg entwickelt sück hüüd vun en Industriemetropole to en bedüüden Deenstleistungs- un Technologiestandoort: Fröher vör allen bekannt dör Stahl, Köhlen un Beer, is Düörpm hüüd nah en langjohrig Strukturwannel en Zentrum vun de Versekerungswertschap un den Eenzelhannel. Mit etwa 50.000 Studeerenden an söss Hoochscholen, dorünner de Technische Universität Düörpm un 19 wiederen wetenschaplich Inrichtungen hörrt Düörpm to de teihn gröttst Hoochschoolstäder in Düütschland un is ok en bedüüden Wetenschaps- un Hoochtechnologie-Standoort. Neeansiedlungen un Existenzgründungen entstaht dorüm meestens in de Berieken Logistik, Informatschons- un Mikrosystemtechnik. Düörpm is mit sien Hööftbahnhoff un Flooghaben de wichtigste Verkehrsknütt in dat östlich Ruhrrebeet un Antreckenspunkt för dat för allen östlich vun de Stadt liggen ländlich präägt Umland.
De Moorkatenoper is en Theaterstück in dree Törns för söss Personen (twee Froonslüüd, veer Mannslüüd), dat Gerhard Loew ünner den Naam Grattleroper op Baiersch schreven hett. De Musik is vun Peter Michael. Heinrich Schmidt-Barrien hett de Oper 1982 op Plattdüütsch översett un den Naam Moorkatenoper geven. De baiersche Version is in’n November 1978 op de Iberl-Bühne in Solln dat eerste Maal opföhrt worrn. De NDR hett dat Stück bi dat Ohnsorg-Theater opnahmen un an’n 13. Januar 1990 dat eerste Maal in’t Feernsehn wiest. De Söhn vun de arme Moorbuurnfamilie is doodbleven. De Ümstänn sünd mysteriös. Weer dat en Unfall, weer dat en Moord oder hett em eenfach blot een bi’t Wildern faatkregen un korten Prozess maakt? Marie, de Dochter vun de Familie denkt, dat dat Moord weer un will rutkriegen, ’keen dat weer. Helpen deit ehr dor en Ketelflicker bi, de sülvst ünner Verdacht kamen is.
Pütt betekent Pütt, Reedschop ut de Köök, Pütt, Binaam vun de Stadt Parchen in’n Landkreis Ludwigslust-Parchen, Mekelborg-Vörpommern, Pütt, Oort in de Gemeen Pantelitz in’n Landkreis Vörpommern-Rügen, Mekelborg-Vörpommern, Pütt, Water, dat sik na Regen in en Lunk sammelt, Pütt, See in’t Diekvörland, Pütt, annern Utdruck för en Bargwark oder en Schacht. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sievern betekent Sievern, Oort in de Gemeen Wuster Noordseeküst in’n Landkreis Cuxhoben, Neddersassen, Sievern, Oort in de Gemeen Wasra in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Willeke (* 12. Januar 1875 in Smalmereg; † 20. September 1956 in Arensperg) weer en plattdüütschen Schriever. Willeke is 1875 in Smalmereg boren. Na School un Lehrerseminar in Warnduorp güng he 1908 an de ne’e Hallenschool in Hagen. Dor weer he Schoolmeester un later Rekter. He hett ok för de Zentrumspartei in’n Stadtraat vun Hagen seten. Nadem he 1934 keen Bild vun Hitler in de School ophängen wull, hebbt de Natschonalsozialisten em ut sien Amt rutnahmen. 1943 is he na de Bombenangrepen op hagen in siene Heimatstadt Smalmereg trüchgahn. Ok dor hett he wedder in’n Stadtraat seten, nu för de CDU. Later is he denn na Arensperg to siene Dochter tagen un dor 1956 doodbleven. He hett ünner annern Schoolböker för’n Düütschünnerricht schreven. Sien bedüdenst Wark is de göttliche Komödie vun Dante Alighieri, de he in sien Suerlänner Platt översett hett. Anfungen hett he 1934, aver eerst 1955 weer dat Book sowied trech, dat dat rutkamen kunn. Deutsche Wortkunde in der Arbeitsschule. Willi Hopff, Frankfurt 1925 Dante Alighieri - Die göttliche Komödie (in Sauerländer Platt). Zimmermann, Balve 1955 Karl Willeke in de Datenbank Die niederdeutsche Literatur (hoogdüütsch) Indrag to den Schriever in dat Westfäälsche Autorenlexikon (hoochdüütsch)
Hinrich Borkenstein (* 21. Oktober 1705 in Hamborg; † 29. November 1777 ok dor) weer en Schriever. Borkenstein is 1705 in Hamborg as sösst von ölven Kinner von Anna (borene von Rönne) un den Koopmann Julius Borkenstein boren un dee in Hamborg as Bookholler arbeiden. 1745 güng he as Geschäftsmann na Spanien un bleev dor bet 1764. 1766 is he königlich-däänsch Kommerzienraat worrn. Wahnt hett he tolest op’n Jungfernstieg. Borkenstein hett 1741 dat plattdüütsche Theaterstück Der Bookesbeutel (de Bookbüdel) schreven, ene Satier, in de he de Hambörger Unoorden op de Schipp nimmt. Dat Stück is an’n 16. August 1741 in Hamborg dat eerste Maal opföhrt worrn. Borkenstein hett an’n 16. Mai 1768 Susanna Brugier heiraadt. Se harrn dree Döchter un een Söhn: Susanna (* 1769), Dorothea Amalia (1770), Louise Catharina (1771 oder 1772) un Heinrich (1773). De Familie harr en Stadthuus an’n Jungfernstieg un en Sommerhaus in Ottensen. Der Bookesbeutel op Zeno.org (hoochdüütsche Utgaav)
Melete (gr.: Öven, Praxis) is en vun de dree Musen, de dat an'n Anfang bloß geven hett. Later (bi Hesiod) sünd dat denn mehr wurrn. Se weer de Muse vun de Meditatschoon, vun dat Utprobeern un vun dat praktische Doon. Ehre Süstern sünd Aoede (de Muse vun de Musik) un Mneme (de Muse vun dat Besinnen). Alltohopen sünd se Göddinnen. Se sünd Döchter vun Zeus un siene Leevste Mnemosyne Na Melete hett de Asteroid Melete sien Naam kregen.
Mneme (greeksch Μνήμη, „dat Besinnen“) is en vun de dree Musen, de dat in de Greeksche Mythologie toeerst geven hett. Later (bi Hesiod) sünd dor denn negen vun wurrn. Mneme is de Muse vun dat Besinnen. Ehre Süstern sünd Aoide (de Musik ehre Muse) un Melete (de Muse vun de Meditatschoon un dat praktische Doon). All tohopen sünd se Göddinnen. Se sünd Döchter vun Zeus un siene Leevste Mnemosyne. Mit Mnemosyne draff Mneme nich dör'nanner smeten weern, Mnemosyne is en Titansche un de Mudder vun al Musen. Vun Mneme hett ok den Jupiter sien Maand Mneme sien Naam kregen. Düsse Maand is eerst 2003 updeckt wurrn un hett toeerst den Naam S/2003 J 21 harrt. Vun Mneme oder vun ehre Mudder Mnemosyne (dat is een vun de dree Musen vör Hesiod) hefft de Mnemonik un de Mnemotechnik ehrn Naam vun. Mnemonik is de „Gedächtniskunst“ (lat.: ars memoriae) un Mnemotechnik sünd de Techniken, de binnen de Gedächtniskunst bruukt weert.
Aoede is en vun de dree Musen, de dat in de Greeksche Mythologie toeerst geven hett. Later (vun Hesiod af an) hett dat negen Musen geven. All tohopen sünd se Göddinnen. Se sünd Döchter vun Zeus un siene Leevste Mnemosyne. Aoede is de Muse vun de Musik. Ehre Süstern sünd Mneme un Melete. Vun Aoede hett de Maand Aoede vun den Planeten Jupiter sien Naam kregen.
Melete betekent Melete, Figur ut de greeksche Mythologie, (56) Melete, en Asteroid, Melete, Geslecht von Botterlickers. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Nakieksel. Kahls platdüütske Naokieksel van Kahls Klaus Werner is dat iärste drukte Naokieksel, dat up Platdüütsk ruutkuëmen is. In mäer äs 1300 Indriäge met 1650 Beller van Aadlik bes Würsing beschriwt Kahl Saken, de met dat Platdüütske un dat Mönsterland to doon häbt. An’t Iärste sint dao de Kiärspels un Stiäden uut’t Mönsterland beschriëwen. Man Planten, Diers un graute Döchter un Süöns uut de Giëgend sint dao auk to finnen. Dat Naokieksel is siet Desember 2008 af an to kaupen. Dat gaw auk en Online-Utgaav van dat Naokieksel up Kahl sien Websteed. De Online-Utgaav wüör al siet Juli 2001 pleegt. Klaus-Werner Kahl: Kahls platdüütske Naokieksel, Aschendorff Verlag, Mönster 2009, ISBN 978-3-402-12788-9 Klaus-Werner Kahl sien Websteed (plattdüütsch)
Klio (ok Kleio) betekent Klio, greeksche Muse vun de Historienschrieveree, (84) Klio, en Asteroid, Klio, Tietschrift ut dat Fack vun de Ole Historie. Kiek ok bi: Clio. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Klio oder Kleio (gr. Κλειώ: de Fro, de priesen deit, vun κλεῖν: priesen) is in de Greeksche Mythologie en vun de negen Musen. Se is tostännig för Historienschrieveree un Heldengedichten. Just so, as al ehre Sustern is se en Göddin. Se is Dochter vun Zeus un siene Leevste Mnemosyne. Klio hett mit den König vun Makedonien, dat weer Pierus den gemeensamen Söhn Hyazinth harrt. De een oder annere antike Schriever seggt ok, se weer woll de Mudder vun Hymenaios. To Klio höört jummers de Papyrusrull un de Schriever mit to. Se is de Schutzgöddin vun de Historikers. Klio. Mehr Biller, Videos oder Audiodateien to’t Thema gifft dat bi Wikimedia Commons.
Bad Sebarg oder Bad Seebarg is de Kreisstadt vun de Kreis Sebarg in Sleswig-Holsteen, tüschen Traav un den Grooden Sebarger an de Foot vun de 91m hoohe Kalkbarg. De Stadt hett 15.938 Inwahner (Stand: 31. Dezember 2006), de up en Flach vun 18,87 km² leven. Sebarg verdankt sien Existenz en Gipsfelsen, de so nömmt Kalkbarg, de in dat Tietöller vun de Borgenbo to de Befestigung in dat Grenzland tüschen Sassen un Slaven rutfordern dee. Knud Lavard is as Eerst de Wichtigkeit vun de domols ruch weg 110 m hoohen Barg wies worrn un hett dor üm 1128 all en paar „mansiunculas“ (Ünnerkünfte) anleggt, um nahderhenn en Borg to buen. 1130 sünd disse Ünnerkünfte all weer in de Updrag vun Adolfs I. von Schauenborg un Holsteen, de Angst üm sien Macht un Infloot harr, wegmakt wurrn. De Mönk un Missionar vun de Wagrier un Abotriten, Vizelin, hett denn Kaiser Lothar up de strategisch Bedüüden vun de Kalkbarg upmerksam makt, worup henn de denn 1134 en Borg dorup errichten leet, de de Naam Siegesburg (dorüm Segeberg) kreeg. Karken un Klöster wurrn ok erricht. Aber as Kaiser Lothar en paar Johr later storven weer, „hett Pribislaw von Lübeck de Gelegenheit bruukt, en Röverbann
Düsseldörp is en Stadt mit över 610.000 Inwahners in Düütschland. Se is de Hööftstadt vun Noordrhien-Westfalen un tweedgröttste Stadt nah Köln in Noordrhien-Westfalen. De Stadt liggt an den Rhien, twischen Duisborg un Köln. Fröher weer de Stadt de Hööftstadt vun't Bergische Land. In dat hüdige Düsseldörp liggt ok de Oort Benrath. Twischen Benrath un Düsseldörp-Oldstadt liggt de Benrather Linie, dat is de ole Grenz twischen Platt und Hoochdüütsch. Nich bannig vele Lüüd in Düsseldörp snackt Platt, man de Lüüd, de Platt snackt, snackt dat Platt vun'n Rhien. De eerste schriftlich Nömmen van Dusseldorp stammt ut dat Johr 1135. Ünner Kaiser Frerich Barbarossa is de Oort Kaiserswerth in’t Noorden van Düsseldörp to een good fasten Butenposten ümwannelt wurrn. Van dor ut hebbt Soldaten denn die Rhien beobacht. Kaiserswerth is 1929 Stadtdeel van Düsseldörp wurrn. An'n 14. August 1288 hett Düsseldörp dör Graaf Adolf V. vun Berg de Stadtrechten kregen. Paul Effert (*1931) Breefmarkenkünstler un Medailleur Bernd Flessenkemper (*1950) Politiker un Landdagsafordneter Astrid M. Fünderich (*1963) Schauspelerin Rolf Gehring (*1955) Tennisspeler Marco Girnth (*1970) Schauspeler Dieter Kalenbach (*1937) Comictekner Marianne Lutz (*1939) Synchroonsnackerin Josef Rasselnberg (1912-2005) Footballnatschonalspeler Websteed vun de Stadt (hoochdüütsch)
Brobergen betekent Brobergen, Oort in Sweden. Dat is ok de hoochdüütsche Naam von Brobargen, Oort in de Gemeen Kronenborg in’n Landkreis Stood, Neddersassen, Brobargen, Hoff in de Gemeen Öberndörp in’n Landkreis Cuxhoben, Neddersassen, von Brobargen, düütsche Eddelfamilie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Amy Macdonald (* 25. August 1987 in Bishopbriggs, East Dunbartonshire, Schottland) is en schottsch Singerin un Songwriterin. As se 15 Johr old weer fung se an - bannig beeinfloot vun Travis un The Libertines – Akustikkonzerte to spelen. As Slötelerlebnis för hör Karriere betekend se de Uptreden vun Pete Doherty in Glasgow: Zitat: Es war eine super Show. […] Ein paar Freunde und ich ließen nachher die Gitarre ’rum gehen und spielten spontan Songs, die uns gefielen. Da wusste ich, dass ich Musikerin werden möchte. Doherty weer ok dat Thema vun de Single-Utkopplung Poison prince. Nahdem se in Juli 2007 mit de Titel Mr. Rock and Roll all wat Spood in Grootbritannien harr (Platz 12 vun de UK Top 40), kunn de Autodidaktin Macdonald, de in Harvst 2007 Paul Weller up de sien Düütschland-Tournee begleitete, mit dat Debütalbum This Is the Life Anfang 2008 Platz 1 in de UK-Charts erreichen. Intüschen hett hett se all twee mal Platin för dat Wark kregen. 2008 hett se den ECHO kreegen. 1 Poison Prince keem blots dör Downloads in de Charts. Amy Macdonald hett in en Interview seggt, dat hör Texten up Situatschonen un Begevenheiten vun dat richtige Leven beruhen. Hör Leed Footballer’s
Mnemosyne (greeksch Mνημοσύνη; vun μνήμη mnēmē, „Gedächtnis“; vergliek lat.: memoria) is en Göddin ut de Greeksche Mythologie. Mnemosyne höört to de Titanen to. Se is den Uranos un de Gaia ehre Dochter. Se warrt as Göddin vun dat Gedächtnis un dat Sik-Besinnen ankeken. Hesiod vertellt, dat Mnemosyne de Mudder vun de negen Musen is. De hett se tohopen mit Zeus harrt, den siene Leevste se weer. Se hett de Musen in Pierien an den Olymp up'e Welt bröcht. Hesiod vertellt, dat Mnemosyne un Zeus negen Nachten lang wietaf vun de annern Gödder, tohopen ween sünd. In öllere Geschichten vör Hesiod gifft dat faken bloß dree Musen, de se to'e Welt bröcht hebben schall. De weert hen un wenn ok „Mneiai“ nömmt, wat bloß de Mehrtall vun ehre Mudder ehrn Naam is. Vun Mnemosyne oder vun ehre Dochter Mneme (dat is een vun de dree Musen vör Hesiod) hefft de Mnemonik un de Mnemotechnik ehrn Naam vun. Mnemonik is de „Gedächtniskunst“ (lat.: ars memoriae) un Mnemotechnik sünd de Techniken, de binnen de Gedächtniskunst bruukt weert.
Mnemosyne betekent Mnemosyne, Figur ut de greeksche Mythologie, (57) Mnemosyne, en Asteroid, Mnemosyne, en Vokabeltrainer-Software, Mnemosyne, Tiedschrift von de Klassische Philologie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gelsenkiärken is ene Stadt in Westfalen. Gelsenkiärken hett 259.000 Inwohners. In Gelsenkiärken speelt de FC Schalke 04, de ok de Knappen nömmt warrt (Begriep ut'm Bargbu). Siet een poor Jaohrn giff et de nie buute Veltins-Arena, de dat ole Parkstadion afwösselt hett. Dao werd over nich blot Football speelt, sünners ok Konzertopföhrungen, Skilanglop un so wieder maken dat Programm interessant. Gelsenkiärken is de gröttste Stadt in Westfalen, de nich in de Hanse weer. Gelsenkiärken hett ene Grenz mit Baukem (Wattsche), Essen un annere Steder. In Gelsenkiärken weer mal Bargbu, man siet 2000 gifft dat in Gelsenkiärken keen Bargbu mehr (Strukturwannel). De Lüüd in Gelsenkiärken künnt nich bannig veel Plattdüütsch, män se snackt hier een Ümgangsspraok, de Elemente dorvun övernommen hett (wat, dat, et, Pulle för Buddel etc.). De Delen vun de Stadt sünd: Altstadt Bismarck Bulmke-Hüllen Beckhausen Buer Horst Hassel Scholven Erle Resse Resser Mark Neustadt (Gelsenkiärken) Heßler (Gelsenkiärken) Rotthausen Schalke Feldmark Schalke-Nord Ückendorf Harald zur Hausen (*1936), düütsch Mediziner un Nobelpriesdräger Heinz Hornig (*1937), düütsch Footballnatschonalspeler Hans Klodt (1914-1996), düütsch Footballnatschonalspeler Manuel Neuer (*1986), düütsch Footballnatschonalspeler Mesut Özil (*1988), düütsch Footballnatschonalspeler Fritz Szepan (1894-1974) düütsch Footballnatschonalspeler Gelsenkiärken. Mehr Biller, Videos oder Audiodateien to’t Thema gifft dat bi Wikimedia Commons.
Hesiod (greek. Ἡσίοδος Hēsíodos) (* vör 700 v. Chr., woll in Askra in Böotien, weer en ooltgreekschen Dichter, de dor vun Bueree un Veehtucht sien Utkamen harr. An de Siet vun Homer siene Ilias un Odyssee sünd Hesiod siene Warken de wichtigsten Borns för de Greeksche Mythologie, man ok för dat Alldagsleven vun siene Tiet. He warrt ankeken as Grünner vun dat lehrhaftige Epos. De Römers, dormank besunners Vergil, nömmt düsse Aart vun Gedichten na Hesiod siene Heimat denn carmen Ascraeum (Leed vun Askra). Henwies över Hesiod sien Leven gifft dat bloß in siene egen Warken. An dree Stäen vun sien Arbeiden föög he wat in över sien Biographie. Dor hannelt sik dat bi üm Stäen ut siene Böker Theogonie un Warken un Dage (Versen 633 - 640). Man en Reeg vun Forschers twiefelt dor an, ob de as Henwies up sien würklich Leven ankeken weern dröövt. Se meent, dat weern man bloß schöne Geschichten, de he sik utdacht hett. Wenn een avers glöven deit, dat stimmt, denn so kann een seggen, dat Hesiod in Askra boren is. Dat weer ene lüttje Borg in Böotien. Sien Vadder stamm ut Kyme in Lüttasien in de Landschop Ionien. Sien Naam is nich
Melpomene (ooltgreeksch Μελπομένη „de, de singt“) is ene vun de negen Musen in de Greeksche Mythologie. Eerst vun Hesiod af an is Melpomene mit Naam bekannt. Eerst vun dor af an gifft dat ok negen Musen. Vördem weern dat bloß dree ween. Hesiod vertellt, dat Zeus ehr mit siene Leevste Mnemosyne tüügt harr. Se is en Göddin un de Muse vun de tragischen Gedichten un vun den Truergesang. Ehr Teken sünd de Schabellenkopp in de ene Hand, de Küül in de annere un en Kranz mit Wienblöer up dat Hööft. Melpomene hett veel Unglück un Lieden mit ankeken över de Tieden hen. Se hölpt de Minschen mit ehrn Gesang, dat se nee Kraft kriegt un Troost finnen doot. Vun Melpomene hett de Asteroid Melpomene sien Naam. Melpomene. Mehr Biller, Videos oder Audiodateien to’t Thema gifft dat bi Wikimedia Commons.
Melpomene betekent Melpomene, Figur ut de greeksche Mythologie, (18) Melpomene, en Asteroid. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Terpsichore (vun ooltgreeksch τερπέω, terpeo "sik frein" un χoρός, choros "Danz",up Platt: de bi'n Danz sik freit) is en vun de negen Musen, de dat in de Greeksche Mythologie vun Hesiod af an gifft. Se is de Muse vun den Chorgesang un vun den Danz. As al Musen is Terpsichore en Göddin. Se is en Dochter vun Zeus un siene Leevste Mnemosyne. Hen un wenn warrt se ok as Mudder vun de Sirenen ankeken, de se mit den Flussgott Acheloos tüügt hebben schall. Terpsichore warrt tomeist dorstellt in'n Sitten mit en Kythara (Lier) un mit en Plektron. De Komponist Michael Praetorius hett siene Sammlung mit weltliche Dänz na düsse Muse Terpsichore benömmt. De Asteroid Nr. 81, Terpsichore, hett sien Naam vun düsse Muse herkregen. Terpsichore. Mehr Biller, Videos oder Audiodateien to’t Thema gifft dat bi Wikimedia Commons.
Dat Gymnasium zum Grauen Kloster weer een vun de Scholen vun Otto von Bismarck. Grünnd wurrn is dat Gymnasium an'n 13. Juli 1574. Dat Gymnasium weer en humanistisch Gymnasium. In de Tied vun de Düütsche Demokraatsche Republiek harr se den Naam Erweiterte Oberschule Kloster. Disse Artikel is man blots en Stubben. Du kannst Wikipedia helpen un em verbetern. Koordinaten:52° 31′ N, 13° 25′ O
Football-Bundsliga betekent Football-Bundsliga, hööchste Football-Liga för Mannslüde in Düütschland, Football-Bundsliga, hööchste Football-Speelklass in Öösterriek, Football-Bundsliga, hööchste Speelklass in’n Froonfootball in Düütschland, U19-Bundsliga, hööchste Speelklass för A-Junioren- Footballers in Düütschland, U17-Bundsliga, hööchste Speelklass för B-Junioren-Footballers in Düütschland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Holsteener Platt is en Subdialekt vun't Nordneddersassische, to wat ok dat Platt, as dat in Ohmborg, Eutin un Niestat un ümherüm snakt wart[1], Willem Wisser hett dat tausåmendrågen, un dat Reinfelder Platt höört. Dat Reinfelder Platt, wat no dat Hamborger Platt schlacht, warrt in Stormarn, Lübeck, Loonborg bet no Hamborg snackt. Ok Thomas Mann hett Reinfelder Platt in sien Book Die Buddenbrooks bruukt.